
UNITATEA MILITARĂ 02110
DIN MINISTERUL APĂRĂRII NAŢIONALE,
scoate la 

CONCURS următorul post vacant:
· MEDIC ŞEF, grad profesional specialist medicină de familie, funcţie militară.

Candidaţii declaraţi câştigători în urma concursului vor fi chemaţi/rechemaţi în activitate, în corpul ofiţerilor şi vor dobândi calitatea de cadru militar în activitate, cu drepturile şi obligaţiile care decurg din aceasta, conform Legii 80/1995 privind statutul cadrelor militare, cu modificările şi completările ulterioare. Gradul funcţiei – căpitan, gradul maxim care poate fi obţinut la chemarea în activitate – căpitan.
Condiţiile generale pentru selecţionarea candidaţilor în vederea chemării/rechemării în  activitate, în corpul ofiţerilor sunt următoarele:

a) au cetăţenie română şi domiciliul stabil în România de cel puţin 6 luni, termen calculat de la data depunerii cererii de înscriere la selecţie;

b) nu au fost condamnaţi, nu se află în curs de urmărire penală şi nu sunt trimişi în judecată sau judecaţi pentru săvârşirea unei infracţiuni contra umanităţii, contra statului sau contra autorităţii, de serviciu sau în legătură cu serviciul, care împiedică înfăptuirea justiţiei, de fals, ori a unei infracţiuni săvârşite cu intenţie, care i-ar face incompatibili cu exercitarea profesiei, cu excepţia situaţiei în care a intervenit reabilitarea;

c) nu fac parte din partide, formaţiuni sau organizaţii politice, iar, dacă sunt membri, să se angajeze în scris că, la data chemării/rechemării în activitate, vor renunţa la această calitate;

d) au vârsta de cel mult 45 de ani la data acordării gradului şi numirii în funcţia pentru care au candidat;

e) nu fac parte din organizaţii interzise de legislaţia românească şi nu sunt membri ai unor organizaţii incompatibile cu regulile, activităţile şi atribuţiile specifice profesiei militare;

f) nu aparţin unor culte sau asociaţii/grupări religioase care contravin normelor de păstrare a ordinii publice, care încalcă bunele moravuri sau afectează exercitarea profesiei militare;

g) nu sunt asociaţi unici şi nu participă direct la administrarea sau conducerea unor organizaţii sau asociaţii comerciale, iar, dacă se află în una dintre aceste situaţii, se angajează în scris că, la data chemării/rechemării în activitate, vor renunţa la această calitate;

h) fac dovada aptitudinii medicale pentru participarea la selecţie, prin documente emise de medicul de familie;

i) îşi exprimă, în scris, acordul privind verificarea în vederea autorizării accesului la informaţii clasificate, potrivit legii, şi, în cazul în care sunt propuşi pentru chemarea/rechemarea în activitate, completează formularul de bază - date personale, prevăzut în anexa nr. 15 la Standardele naţionale de protecţie a informaţiilor clasificate în România, aprobate prin Hotărârea Guvernului nr. 585/2002, cu modificările şi completările ulterioare;

i1) îşi exprimă acordul privind prelucrarea datelor cu caracter personal, în conformitate cu prevederile Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);

i2) îşi exprimă acordul privind înregistrarea audiovideo a probei eliminatorii de evaluare a nivelului pregătirii fizice;

j) candidaţii femei declară în scris că îşi asumă toate riscurile, în situaţia în care, pe parcursul susţinerii probelor de selecţie, se află în stare de graviditate/maternitate.

Îndeplinirea condiţiilor prevăzute la art. 1, alin. (1) lit. a), c), e) - g), i), i1), i2) şi j) se declară pe propria răspundere, în cuprinsul cererii de înscriere la selecţie.

Condiţiile specifice necesare pentru ocuparea postului sunt următoarele: 

1. sunt absolvenți cu diplomă de licenţă a unei instituţii de învăţământ superior medical acreditată;
2. deţin certificat de membru al colegiului de profil cu drept de liberă practică, potrivit reglementărilor în vigoare;
3. sunt confirmați ca medici în specialitatea medicală medicină de familie, nu au fost sancţionați și nu se află sub efectul vreunei sancţiuni dintre cele prevăzute în Legea nr. 95/2006 privind reforma în domeniul sănătăţii, republicată, cu modificările şi completările ulterioare;
4. deţine grad cel mult egal cu gradul de căpitan; 

5. respectă principiul potrivit căruia militarii nu pot fi subordonaţi altora cu grade inferioare;

6. respectă principiul potrivit căruia ofiţerii în activitate, proveniţi în condiţiile art. 36 alin. 1 lit. e), g) şi k) din Legea nr. 80/1995 privind statutul cadrelor militare, cu modificările şi completările ulterioare, pot încadra funcţii prevăzute în statele de organizare cu gradul de cel mult locotenent-colonel/similar, cu excepţia situaţiilor în care, prin Ghidul carierei militare, se prevede altfel;
7. deţin o vechime de 5 ani în specialitatea studiilor corespunzătoare ocupării postului vacant de medic şef, grad profesional specialist medicină de familie, calculată de la data confirmării şi încadrării ca specialist, fără a se lua în calcul perioada rezidenţiatului. 
Candidaţii vor depune la sediul U.M. 02110 dosarul de înscriere la concurs care va cuprinde următoarele documente:

· cerere de înscriere la concurs adresată comandantului U.M. 02110 Bistrița, document tipizat;
· copia certificatului de naştere;
· copia cărţii de identitate;
· copia certificatului de căsătorie sau a altui document prin care s-a realizat schimbarea de nume, după caz;
· certificatul de cazier judiciar;

· copia diplomei de licenţă şi a certificatului de medic, după caz;

· copia certificatului/adeverinţei de confirmare în gradul profesional  sau adeverință în acest sens;

· copia certificatului de membru al colegiului de profil, cu drept de liberă practică, după caz, avizat pe anul în curs;

· copie după poliţa de asigurare malpraxis, după caz;

· dovada/înscrisul din care rezultă că nu a fost sancţionat de către colegiul de profil;
· adeverinţă medicală eliberată de medicul de familie, cu cel mult 6 luni anterior derulării concursului, din care să rezulte antecedentele medicale patologice şi faptul că este apt din punct de vedere fizic şi neuropsihic şi care conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii;
· formular de bază - date personale, document tipizat;

· acte doveditoare pentru calcularea punctajului prevăzut în anexa nr. 3 la Ordinul ministrului sănătăţii nr. 166/2023;

· acte doveditoare privind vechimea în specialitatea studiilor corespunzătoare ocupării postului vacant de medic şef, grad profesional specialist medicină de familie;
· acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, corespunzător fişei postului, în condiţiile în care este declarată „admis” la concurs.

· livretul militar sau adeverinţa eliberată de centrul militar zonal/judeţean/de sector care atestă calitatea de rezervist şi, după caz, efectuarea pregătirii militare sau adeverinţa eliberată de centrul militar zonal/judeţean/de sector care atestă că persoana nu are obligaţii militare şi nu deţine grad militar în rezervă;
· declaraţie pe propria răspundere privind obligativitatea de a-şi desfăşura activitatea timp de cel puţin 4 ani de la chemarea/ rechemarea în activitate în corpul ofiţerilor, în cadrul unităţii în care va fi numit, document tipizat;
· certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane.
Actele prevăzute a fi depuse în copie se prezintă însoţite de documentele originale pentru a fi certificate pentru conformitate cu originalul de către compartimentul resurse umane al U.M. 02110 Bistrița, iar documentele tipizate se asigură candidaţilor prin grija structurii care organizează selecţia. Certificatul de cazier poate fi înlocuit cu o declaraţie pe propria răspundere privind antecedentele penale, situație în care candidatul declarat “admis” la selecţia dosarelor are obligaţia de a completa dosarul de concurs cu originalul certificatului de cazier judiciar, anterior datei de susţinere a probei scrise, respectiv 02.09.2026.
Încadrarea prin concurs presupune parcurgerea următoarelor etape:

· înscrierea la concurs se face la U.M. 02110 Bistrița, în termen de 10 zile calendaristice de la  publicarea acestui anunţ, respectiv până la data de 22.08.2026;

· verificarea îndeplinirii condițiilor de participare la preselecție, selecția dosarelor de concurs  și calculul punctajelor, se realizează în termen de 2 zile lucrătoare de la data expirării termenului de înscriere la selecţie, respectiv până la data de 25.08.2026, perioadă în care candidaţii ale căror dosare sunt incomplete, le pot completa;

· afişarea rezultatelor verificării îndeplinirii condiţiilor de participare la preselecţie, rezultatelor selecției dosarelor de concurs și a punctajelor se afişează la sediul U.M. 02110 Bistrița precum şi pe pagina de internet https://forter.ro, în cel mult 24 ore de la expirarea termenului pentru selecţia dosarelor de concurs, respectiv până în data de 26.08.2026;

· contestaţiile privind rezultatele verificării îndeplinirii condiţiilor de participare la preselecţie, rezultatele selecției dosarelor de concurs și a punctajelor se depun în termen de 1 zi lucrătoare din momentul afişării rezultatului selecţiei, respectiv până în data de  27.08.2026, la sediul U.M. 02110;

· soluţionarea contestaţiilor și afișarea rezultatelor în termen de 1 zi lucrătoare de la depunerea contestaţiei, respectiv până în data de 28.08.2026, la sediul U.M. 02110 Bistrița precum şi pe pagina de internet https://forter.ro;

Candidaţii declaraţi „admis” în urma verificării îndeplinirii condiţiilor de participare la preselecţie și a selecției dosarelor de concurs vor parcurge 3 (trei) probe eliminatorii de aptitudini, în perioada 31.08-01.09.2026, conform planificărilor comunicate ulterior, ce se vor desfăşura în următoarea ordine: 
· evaluarea psihologică;
· evaluarea nivelului pregătirii fizice;
· examinarea medicală.
Evaluarea psihologică se desfăşoară la Centrul de investigaţii socio-comportamentale (U.M. 02500 București, Bulevardul Iuliu Maniu, nr. 13, sector 6) și evaluarea nivelului pregătirii fizice se desfăşoară la sediul Statului Major al Forțelor Terestre (U.M. 02490 București, str. Drumul Taberei, nr. 7H, sector 6).
Baremele pentru evaluarea nivelului pregătirii fizice conform grupei de vârstă din care fac parte candidații sunt următoarele:

	Vârsta

	Grupa I
	Grupa
a II-a
	Grupa
a III-a
	Grupa
a IV-a

	Probe/Gen
	
	
	
	

	Flotări (repetări)
	M
	31
	27
	23
	17

	
	F
	12
	9
	7
	6

	Abdomene (repetări)
	M/F
	35
	30
	25
	20

	Alergare (timp - minute, secunde)
	3.000 m
	M
	16'15"
	17'00"
	18'00"
	19'00"

	
	
	F
	18'15"
	19'00"
	20'00"
	22'00"


Adeverinţele care atestă participarea la probele de aptitudini şi rezultatele obţinute se depun de către candidați, în copie, la dosarul de înscriere. Rezultatele acestor 2 probe eliminatorii nu pot fi contestate.
Examinarea medicală se desfășoară la Spitalul Militar de Urgență “Constantin Papilan” Cluj-Napoca iar rezultatele se completează în Fișa de examinare medicală – tip M.Ap.N. pusă la dispoziție de U.M. 02110, pe baza antecedentelor personale patologice, iar costurile acesteia se suportă de către fiecare candidat. În termen de o zi lucrătoare de la primirea fişelor de examinare medicală, candidaţii le depun la U.M. 02110 pentru a fi ataşate la dosarul de candidat
La fiecare probă eliminatorie participă numai candidaţii care au fost declaraţi „admis” la proba anterioară.
Desfăşurarea probei eliminatorii de evaluare a nivelului pregătirii fizice se înregistrează cu mijloace audio-video.
Candidaţii declaraţi „apt” şi „admis” în urma desfăşurării tuturor probelor de aptitudini pot participa la concursul pentru ocuparea postului vacant, care constă în parcurgerea unei probe scrise şi a unei probe clinice.
· proba scrisă se va desfășura în data de 02.09.2026, începând cu ora 09.00, la sediul U.M. 02110; punctajul minim pentru promovarea probei scrise este de 70 de puncte;
· rezultatele probei scrise se afișează în termen de 1 zi lucrătoare de la data susținerii probei la sediul U.M. 02110 precum şi pe pagina de internet https://forter.ro, până la data de 02.09.2026;
· contestaţiile privind proba scrisă se depun în termen de 1 zi lucrătoare din momentul afişării rezultatului probei scrise, respectiv până la data de 03.09.2026, la sediul U.M. 02110;
· soluţionarea contestaţiilor și afișarea rezultatelor în termen de 1 zi lucrătoare de la depunerea contestaţiei se afişează la sediul U.M. 02110 Bistrița precum şi pe pagina de internet https://forter.ro, până la data de 04.09.2026; 
· proba clinică se va desfășura în data de 07.09.2026, ora 09.00, la sediul U.M. 02110 Bistrița; punctajul minim pentru promovarea probei clinice este de 70 de puncte;
· rezultatele probei clinice se afișează în termen de 1 zi lucrătoare de la data susținerii probei la sediul U.M. 02110 precum şi pe pagina de internet https://forter.ro, până la data de 07.09.2026;
· contestaţiile privind proba clincă se depun în termen de 1 zi lucrătoare din momentul afişării rezultatului probei clinice, respectiv până la data de 08.09.2026, la sediul U.M. 02110;
· soluţionarea contestaţiilor și afișarea rezultatelor în termen de 1 zi lucrătoare de la depunerea contestaţiei se afişează la sediul U.M. 02110 precum şi pe pagina de internet https://forter.ro, până la data de 09.09.2026;

·  afișarea rezultatelor finale în termen de 1 zi lucrătoare de la soluţionarea contestaţiilor și afișarea rezultatelor la sediul U.M. 02110 precum şi pe pagina de internet https://forter.ro, până în data de 10.09.2026.
Bibliografia și tematica de concurs sunt cele publicate pe site-ul https://ms.ro pentru examenul de medic specialist medicină de familie.
Informaţii suplimentare privind condiţiile generale şi specifice pentru ocuparea postului, conţinutul dosarului de înscriere, locul, data şi ora desfăşurării probelor eliminatorii de aptitudini, baremele de promovare a acestora, tematica, precum şi data concursului se pot obţine la sediul U.M. 02110 Bistrița, Str. Avram Iancu, nr. 1, Loc. Bistrița, judeţul Bistrița-Năsăud şi pe site-ul https://forter.ro.

Persoană de contact:  POP Laura-Bianca, tel. 0754757113, MOLDOVAN Gavril-Gheorghiță, tel. 0763554547.

PENTRU CONCURSUL DE ÎNCADRARE A POSTULUI VACANT DE MEDIC SPECIALIST, SPECIALITATEA MEDICINĂ DE FAMILIE – FUNCȚIE MILITARĂ

TEMATICA
PENTRU CONCURSUL DE ÎNCADRARE A POSTULUI VACANT DE MEDIC SPECIALIST, SPECIALITATEA MEDICINĂ DE FAMILIE – FUNCȚIE MILITARĂ
PROBA SCRISĂ
1. Definitia si functiile M.F – 1

2. Cabinetul si echipa de lucru a M.F -2

3. Activitatea preventiva in M.F -1

4. Probleme medicale ale omului sanatos -1

5. Etapele de dezvoltare ale fiintei umane-1

6. Nevoile medicale ale diferitelor etape de dezvoltare-1

7. Promovarea sanatatii in M.F-1

8. Diagnosticul starii de sanatate-1

9. Trecerea de la starea de sanatate la starea de boala -1

10. Particularitatile consultatiei in M.F -1

11. Particularitatile diagnosticului in M.F -1

12. Particularitatile tratamentului în M.F -1

13. Supravegherea tratamentului in M.F-1

14. Dificultatile de diagnostic in M.F -1

15. Sinteza diagnostica si terapeutica în M.F -1

16. Asistenta medicala la domiciliu -1

17. Sanatatea si patologia familiei -3

18. Ciclurile vietii de familie -3

19. Relatiile medicului de familie cu asigurarile medicale -2

20. Relatiile M.F cu pacientii sai-1

21. Drepturile pacientilor si obligatiile M.F -1

22. Posibilitatile si limitele M.F -1

23. Managementul cabinetului de M.F -1

24. Planificarea familiala si metode contraceptive -4

25. Evaluarea starii de sanatate a unei colectivitati -1

26. Atitudinea M.F în fata unor simptome comune ( astenia, ameteala, adenopatia, dispneea, durerea toracica, palpitatiile, durerile abdominale, tremuraturile, hemoragiile genitale). -5

27. Afectiunile respiratorii la adult si copil ( infectiile acute ale cailor aeriene superioare la copil, traheobronsita, bronhopatia cronica obstructiva, pneumoniile, astmul bronsic, cancerul bronhopulmonar, tuberculoza pulmonara) -4,6,7,8

28. Afectiunile cardiovasculare la adult si copil ( cardiopatiile congenitale, valvulopatiile, hipertensiunea arteriala, cardiopatia ischemica, tulburarile de ritm cardiac, endocarditele, insuficienta cardiaca, tromboflebitele). – 4,6,7,8,

29. Afectiunile digestive la adult si copil ( gastritele acute si cronice, ulcerul gastro – duodenal, esofagita de reflux, cancerul gastric, hepatitele acute si cronice, cirozele, colecistitele acute si cronice, litiaza biliara)-4,6,7,8,9

30. Afectiunile renale la adult si copil ( infectiile cailor urinare, glomerulonefritele acute si cronice, sindromul nefrotic,litiaza renala,insuficienta renala acuta si cronica). – 4,6,8,9

31. Afectiunile reumatice la adult si copil (artrozele, lumbago,lombosciatica, reumatismul poliarticular acut, poliartrita reumatoida, spondilitele, lupusul eritematos sistemic) -4,6,8,9

32. Afectiunile metabolice la adult si copil ( diabetul zaharat, obezitatea, dislipidemiile, hiperuricemiile si guta) -4,6,8

33. Afectiunile hematologice la adult si copil (sindromul anemic, clasificarea anemiilor, anemia feripriva, leucemia limfoblastica, leucemia mieloida, coagulopatiile) -4,6

34. Afectiunile endocrine la adult si copil (hipertiroida, hipotiroida, sindromul Cushing, spasmofilia si tetania) -4

35. Afectiunile neurologice la adult si copil (cefaleea,nevralgia de trigemen, ateroscleroza cerebrala, accidentele vasculare cerebrale, atacul ischemic tranzitor, meningitele, epilepsia, polinevritele, boala Parkinson) -4,6

36. Afectiunile psihice la adult si copil ( deficienta mintala, tulburarile de personalitate si psihopatiile, depresia, nevrozele, alcoolismul, sindroamele psihice de involutie). -4,6

37. Afectiuni dermatologice la adult si copil (dermatitele alergice, ulcerul cronic de gamba, micozele, parazitozele cutanate si dermatitele infectioase). – 4

38. Afectiuni ORL la adult si copil ( anginele, otitele,mastoiditele, rinitele, sinuzitele) -4,5

39. Afectiuni oftalmologice( ochiul rosu, glaucomul, cataracta, traumatismele ochiului). -4,5

40. Afectiuni ginecologice si obstetricale ( tulburarile menstruale, menopauza, infertilitatea, cancerul de sân, cancerul uterin, sarcina normala, sarcina cu risc, complicatiile sarcinii si ale nasterii, sarcina extrauterina) -4,6

41. Puericultura (îngrijirea noului nascut,prematuritatea, alimentatia naturala si artificiala, dezvoltarea psihica si somatica a copilului, prevenirea rahitismului, vaccinarile la copil). -8

42. Boli infectioase la adult si copil ( rubeola, rujeola, varicela, parotidita epidemica, scarlatina, mononucleoza, tusea convulsiva, hepatitele virale, toxiinfectiile alimentare, boala diareica acuta, bolile infectioase cu transmitere sexuala). -4

PROBA PRACTICĂ
1. Acordarea primului ajutor prespitalicesc in principalele urgente medico-chirurgicale -5

2. Tehnica screening – ului in M.F -1

3. Strategia investigatiilor paraclinice în M.F -1

4. Interpretarea principalelor investigatii de laborator -4

5. Interpretarea principalelor investigatii functionale -4

6. Alimentatia naturala si artificiala a sugarului -8

7. Sfatul genetic -8

8. Bilantul unui politraumatizat -5

9. Efectuarea si interpretarea unui frotiu cervical -4

10. Efectuarea si interpretarea unui examen de secretie vaginala -4

11. Consilierea pregravidica -4

12. Tehnici si principii de psihoterapie -1

13. Corelatia indicilor de greutate si înaltime -8

14. Efectuarea si interpretarea unui examen de fund de ochi -4

15. Atitudinea terapeutica in fata unui traumatism ocular -4

16. Efectuarea unui examen ORL -4

17. Efectuarea si interpretarea unei EKG -4

18. Efectuarea si interpretarea unui tuseu rectal -5

19. Efectuarea si interpretarea unui tuseu vaginal -4

20. Examenul clinic al unei gravide -4

21. Diagnosticul prenatal -4

22. Examenul clinic al unui sugar -8

23. Interpretarea unui examen radiologic -4

24. Alcatuirea unui regim alimentar pentru un om sanatos -4

25. Alcatuirea unui regim alimentar pentru un bolnav -4

26. Tehnici de îngrijire a unui nou nascut -8

27. Întocmirea unor acte medicale -2

28. Interpretarea principalilor indicatori demografici si de morbiditate -1

29. Elaborarea unui program de sanatate -1,2

30. Metodologia efectuarii unei consultatii la domiciliu. 1,2

NOTĂ:

       1.
Prevederile actelor normative cuprinse în bibliografie se studiază cu modificările şi completările ulterioare, după caz.

       2.
Rezultatele la probele emilinatorii sportive și psihologice NU se contestă.

       3.  Barem probe sportive:
	Vârsta
	Grupa I
	Grupa
a II-a
	Grupa
a III-a
	Grupa
a IV-a

	Probe/Gen
	
	
	
	

	Flotări (repetări)
	M
	31
	27
	23
	17

	
	F
	12
	9
	7
	6

	Abdomene (repetări)
	M/F
	35
	30
	25
	20

	Alergare (timp - minute, secunde)
	3.000 m
	M
	16'15"
	17'00"
	18'00"
	19'00"

	
	
	F
	18'15"
	19'00"
	20'00"
	22'00"

	
	2.000 m
	M
	
	
	
	

	
	
	F
	
	
	
	


Grupe de vârstă:

1. grupa I – personalul militar cu vârsta de la până la 30 de ani;

2. grupa II – personalul militar cu vârsta de la 30 până la 35 de ani;

3. grupa III – personalul militar cu vârsta de la 35 până la 40 de ani;

4. grupa IV – personalul militar cu vârsta de la 40 până la 45 de ani;

Persoană de contact : 
POp Laura-Bianca, Tel: 0754757113







MOldovan Gavril, Tel: 0763554547
� grupa I - până la vârsta de 30 de ani; grupa II – de la 30 la 35 de ani; grupa III – de la 35 la 40 de ani; grupa IV – de la 40 la 45 de ani;

